**VSIA “Paula Stradiņa klīniskā**

**universitātes slimnīca”**

**Ronapreve REGN-COV2 (Casirivimab/Imdevimab) izsniegšanas kārtība**

1. Medikamentu REGN-COV2 (turpmāk tekstā – Medikaments) ordinē kā krīzes terapiju stacionētiem, nevakcinētiem, prognostiski smagas klīniskās gaitas augsta riska pacientiem ar COVID-19 infekciju agrīnā stadijā, tikai saskaņā ar konsilija lēmumu un ievērojot PSKUS izstrādāto pacienta mērķa grupu definējumu (skatīt 1. pielikumu) un Medikamenta ievadīšanas rekomendācijas (skatīt 2. pielikumā).
2. Medikamenta uzglabāšanu un izsniegšanu nodrošina VSIA “Paula Stradiņa klīniskā universitātes slimnīca” (turpmāk – PSKUS). PSKUS nodrošina pareizu medikamenta uzglabāšanu atbilstoši ražotāja norādījumiem (+2 līdz +8 grādu temperatūrā).
3. Gadījumos, kad Medikaments ir indicēts pacientam kādā no klīniskās universitātes slimnīcām, ārstu konsilijs tiek organizēts konkrētās ārstniecības iestādes ietvaros, paredzot, ka to veido sekojoši ārsti-speciālisti: pacienta ārstējošais ārsts, infektologs, pulmonologs vai intensīvās terapijas ārsts.
4. Gadījumos, kad Medikaments ir nepieciešams pacientam citās ārstniecības iestādēs:
	1. Ārstējošais ārsts informē par pacientu, kuram, iespējams, indicēta**REGN-COV2** terapija, Neatliekamās medicīniskās palīdzības dienesta Specializētās medicīnas centru (turpmāk – SMC);
	2. Ja SMC dežurējošā infektologa konsultācijas laikā tiek noteiktas indikācijas **REGN-COV2** terapijai, SMC organizē attālināto konsiliju, kurā piedalās pacienta ārstējošais ārsts un vismaz 2 SMC speciālisti. SMC nodrošina konsilija audioierakstu, bet ārstējošais ārsts – atbilstošu ierakstu pacienta medicīniskajā dokumentācijā;
	3. Pēc SMC konsilija lēmuma nozīmēto Medikamenta devu izsniedz PSKUS aptieka;
	4. SMC dispečers e-pasta formātā informē par konsilija lēmumu PSKUS aptiekas pārstāvjus:
		1. PSKUS aptiekas **darba laikā** (darba dienās no 8.00 līdz 16.00) aptiekas vadītāju A.Kanapuhinu (andrejs.kanapuhins@stradini.lv), kā e-pasta adresātu pievienojot (cc) aptiekas vadītāja vietnieku L.Lāži (lina.laze@stradini.lv), papildus saziņai tālr. 29527905 (A.Kanapuhins);
		2. **Ārpus** PSKUS aptiekas **darba laika** – PSKUS Neatliekāmā medicīnas centra (turpmāk – NMC) atbildīgo personu - NMC atbildīgo māsu (mob. 26541220) vai NMC atbildīgo ārstu (tālr. 6709240)-

nosaucot pacienta vārdu, uzvārdu un pacienta Identifikācijas Nr. (PK\_ID), ārstniecības iestādi, kā arī nepieciešamo Medikamenta devu ( oriģinālu) skaitu un daudzumu mililitros.

1. Gadījumos, kad Medikaments tiek izsniegts no PSKUS aptiekas, kurjers (pilnvarota persona) tā saņemšanas brīdī, apliecina saņemšanas faktu, parakstot preču pavadzīmi.
2. Gadījumos, kad Medikaments tiek izsniegts no PSKUS NMC, NMC atbildīgā persona aizpilda pieņemšanas-nodošanas aktu, norādot izsniegto zāļu daudzumu, slimnīcas nosaukumu, pacienta identifikācijas numuru (PK\_ID). Pieņemšanas-nodošanas aktu paraksta ārstniecības iestādes kurjers (pilnvarota perona) un NMC atbildīgais darbinieks. Parakstītais pieņemšanas-nodošanas akts nākamās darba dienas laikā ir jānogādā uz PSKUS aptieku A.Kanapuhinam.
3. Saņemot Medikamentu no PSKUS aptiekas, ārstniecības iestāde (kas saņem Medikamentu) ir atbildīga par Medikamenta pareizu glabāšanu un transportēšanu – atļautā temperatūras režīma ievērošanu pārvadāšanas laikā.
4. Lai nodrošinātu savlaicīgu Medikamentu pieejamību reģionos un klīniskās universitātes slimnīcās, PSKUS aptieka izsniegs SIA “Rīgas Austrumu klīniskā universitātes slimnīca”, VSIA “Bērnu klīniskā universitātes slimnīca”, SIA “Liepājas reģionālās slimnīca”, SIA “Daugavpils reģionālās slimnīca”, SIA “Vidzemes slimnīca”, SIA “Ziemeļkurzemes reģionālā slimnīca”, SIA “Rēzeknes slimnīca”, SIA “Jēkabpils reģionālā slimnīca” un SIA “Jelgavas pilsētas slimnīca” Medikamenta rezervi atbilstoši tabulā norādītājam daudzumam:

|  |  |
| --- | --- |
| **Ārstniecības iestāde** | **REGN-COV2 daudzums (Casirivimab+Imdevimab)** |
| Rīgas Austrumu klīniskā universitātes slimnīca | 10 |
| Bērnu klīniskā universitātes slimnīca | 3 |
| Liepājas reģionālā slimnīca | 1 |
| Daugavpils reģionālā slimnīca | 1 |
| Vidzemes slimnīca | 1 |
| Ziemeļkurzemes reģionālā slimnīca | 1 |
| Jēkabpils reģionālā slimnīca | 1 |
| Rēzeknes reģionālā slimnīca | 1 |
| Jelgavas pilsētas slimnīca | 1 |

1. Lai 9.punktā minētajās ārstniecības iestādēs nodrošinātu savlaicīgu Medikamenta krājumu atjaunošanu, attiecīgās slimnīcas aptiekas vadītājs sazinās ar PSKUS aptieku vadītāju (Andrejs Kanapuhins, mob. 29527905, e-pasts andrejs.kanapuhins@stradini.lv), nosūtot e-pastu un norādot nepieciešamo Medikamenta daudzumu. Medikaments tiks izsniegts, noformējot preču pavadzīmi PSKUS uzskaites sistēmā *Horizon*.
2. Ja Medikaments ārstniecības iestādē, kas nav minētā 2.punktā, nav izlietots (piem., pacienta veselības stāvokļa izmaiņu dēļ vai nāves gadījumā), ārstniecības iestādes pienākums ir nodot atpakaļ neatvērtos Medikamenta iepakojumus/neatvērto vienību oriģinālus PSKUS aptiekā. Šādos gadījumos ārstniecības iestādes pārstāvis sazinās ar PSKUS aptiekas vadītāju un vienojas par neizlietoto Medikamentu atdošanas kārtību. Medikamenta atdošana ir jānoformē ar pavadzīmi, pievienojot ārstniecības iestādes parakstītu apliecinājumu par Medikamenta uzglabāšanu atbilstošā temperatūras režīmā tā transportēšanas un uzglabāšanas laikā.

Izsniegšanas kārtības pielikumā pievienoti dokumenti:

1. Pacientu mērķa grupas;
2. Casirivimab REGN-COV2 ievadīšanas rekomendācijas